

**И.С.Конев атындағы Алматы жоғары әскери училищесiн Қазақстан Республикасы қарулы Күштерiнiң Әскери академиясы етiп қайта құру туралы**

Қазақстан Республикасы Президентiнiң Жарлығы. 1997 жылғы 11 ақпандағы N 3353.

      Бiлiктi офицер кадрларын даярлау жүйесiн жетiлдiру мен әскери ғылымның дамуы үшiн жағдай жасау мақсатында қаулы етемiн:

      1. И.С.Конев атындағы Алматы жоғары әскери училищесi Қазақстан Республикасы қарулы Күштерiнiң Әскери академиясы болып қайта құрылсын.

      2. Қазақстан Республикасы Қарулы Күштерi Әскери академиясының негiзгi мiндеттерi:

      1) жоғары әскери, жоғары әскери-арнаулы бiлiмi бар офицер кадрларын даярлау;

      2) офицер құрамын қайта даярлау мен жетiлдiру;

      3) әскери ғылыми-педагог кадрларын даярлау болып белгiленсiн.

      Ескерту. 2-тармақ өзгерді - ҚР Президентінің 2002.02.27. N 815 жарлығымен.

      3. Қазақстан Республикасының Үкiметi екi ай мерзiм iшiнде:

      1) Қазақстан Республикасы Қарулы Күштерiнiң әскери академиясының Жарғысы мен ол туралы Ереженi әзiрлеп, бекiтетiн болсын;

      2) 1997 жылға арналған Республикалық бюджетте Қазақстан Республикасының Қорғаныс министрлiгi бойынша көзделген қаражат шегiнде Қазақстан Республикасы Қарулы Күштерi Әскери академиясының қызметiн қаржыландыру мен материалдық-техникалық қамтамасыз ету жөнiнде қажеттi шаралар қолданатын болсын;

      3) Үкiметтiң қаулыларын осы Жарлыққа сәйкес келтiрсiн.

      4. Осы Жарлық қол қойылған күнiнен бастап күшiне енедi.

|  |  |
| --- | --- |
| Қазақстан Республикасының |  |
| Президентi |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК